laion/Wikipedia-Exotic huggingface dataset:
פלינט (אי)

האי פלינט (באנגלית: Flint Island) הוא אטול אלמוגים בלתי מיושב במרכז האוקיינוס השקט. האי מהווה חלק מאיי ליין ונמצא בשליטת קיריבטי. האי פלינט ממוקם 740 ק"מ (400 מילים ימיים) צפונית מערבית לטהיטי, 190 ק"מ (100 מילים ימיים) דרומית מזרחית לאי ווסטוק ו-220 ק"מ (120 מילים ימיים) דרומית מערבית לאטול קרוליין. אורכו של האי כ-4 ק"מ ורוחבו כ-0.8 ק"מ. שטח האי כ-1 קמ"ר וגובהו 8 מטרים מעל פני הים. סביב האי שוניות אלמוגים שאינן מאפשרות עגינה בקרבת החוף. על פי דוח משלחת חקר אמריקאית (מה-5 בפברואר 1841) האי היה מיוער בצפיפות. כיום האי מכוסה בדקלי קוקוס. האי התגלה לראשונה ב-4 בפברואר 1521 על ידי המשלחת של פרדיננד מגלן וכונה "אי הכרישים" על שום הכרישים הרבים שנצפו במים. זהו האי השני מבין איי טואמוטו שגילה פרדיננד מגלן לאחר האי פוקה פוקה. במשך שנים טעו לחשוב שהאי התגלה על ידי רב החובל קין (Capt. Keen). בשנת 1856 הכריזה ארצות הברית על ריבונותה באי מכוח חוק איי הגואנו אולם בפועל האי לא ייושב. הממשל הבריטי, שטען אף הוא לריבונות באי החכיר אותו לחברת האחים הולדר ושות' (Houlder Brothers and Co) אשר כרו באי גואנו בין השנים 1875–1880. באזורים שנכרו הצטברו מים, ובמרכז האי נוצרו שלוש לגונות קטונות. מנהל הכרייה באי, ג'ון ט. ארונדל (John T. Arundel) הורה על נטיעת דקלי קוקוס באי בשנת 1881 ובאי ייצרו קופרה עד 1891. בשנת 1911 הוחכר האי לחברת ס. ר. מקסוול ושות' בע"מ (S.R. Maxwell and Co., Ltd) אשר העסיקה באי כ-30 עובדים והפיקה קופרה מ-30,000 הדקלים שבאי. מדיה וקבצים בנושא פלינט בוויקישיתוף אתר האי פלינט, באתר אנציקלופדיה בריטניקה (באנגלית)
שרדר

שרדר הוא שם משפחה ממקור גרמני (Schröder או Schroeder). זהו שם של בעל מקצוע. פירושים אפשריים הם: הגרסה הצפון-גרמנית ל"שניידר", חייט שרוטר (Schröter), הוא אדם האחראי על הוצאת והכנסת חביות יין ובירה ממרתף ההבשלה. האם התכוונתם ל... בית ריטפלד שרדר – אתר מורשת עולמית בהולנד משפט קנטור שרדר ברנשטיין – משפט מתמטי בתורת הקבוצות שרדר (צבי הנינג'ה) – דמות בדיונית מסדרת הקומיקס צבי הנינג'ה שרדר (תוכנת שחמט) – תוכנת שחמט שזכתה מספר פעמים באליפות העולם בשחמט למחשבים אישים ארנסט שרדר – מתמטיקאי גרמני גוסטב שרדר – רב חובל גרמני, מפקד האונייה סנט לואיס גרהרד שרדר – פוליטיקאי גרמני, שכיהן כקנצלר גרמניה בשנים 1998–2005 גרהרד שרדר (המפלגה הנוצרית-דמוקרטית הגרמנית) – שר בממשלות גרמניה המערבית דניס שרדר – כדורסלן גרמני הילדה שרדר – שחיינית גרמנייה פול שרדר – תסריטאי ובמאי קולנוע אמריקאי רודולף אלכסנדר שרדר – מתרגם ומשורר גרמני
מעשנה

מַעֲשֵׁנָה היא מכשיר המיועד לעיבוד מזון על ידי עישון. מעשנות כוללות מקור חום ותא סגור לעשן, בו מונח המזון העובר עישון. עישון מזון היא שיטת שימור מזון עתיקה. מעשנות פרימיטיביות היו בגדלים שאיפשרו עישון של כמויות קטנות של בשר או דגים, לצריכה של משפחה אחת או מעט יותר. כיום, בעיבוד מזון תעשייתי נעשה שימוש במעשנות ענק, המאפשרות עישון בו זמני של כמויות גדולות של מזון, אך עישון ביתי עדיין נפוץ, ועדיין נעשה שימוש במעשנות ביתיות, אם כי המבנה שלהן הפך להיות מודרני בהתאם להתפתחויות הטכנולוגיה. המבנה של מעשנה, כאמור, כולל מקור חום ותא למזון. בנוסף, על המבנה לכלול אמצעי לבקרה על רמת החום בתא המזון. מעשנות שונות זו מזו במספר פרמטרים: מקור חום בתוך תא המזון. מקור חום מחוץ לתא המזון. סוג מקור החום: בעירה של עץ, פחמי עץ או גז בישול, גופי חימום חשמליים. בקרת טמפרטורה - ידנית, אוטומטית. מעשנות מודרניות כוללות מדי טמפרטורה לחיווי על מידת החום בתוך תא המזון. בנוסף, מעשנות נבדלות זו מזו בממדיהן ובחומרים מהן הן עשויות. בית עישון עשן נוזלי מדיה וקבצים בנושא מעשנה בוויקישיתוף ערך זה הוא קצרמר בנושא מזון ובנושא טכנולוגיה. אתם מוזמנים לתרום לוויקיפדיה ולהרחיב אותו.
תעתיק

תעתיק הוא מונח בבלשנות המתאר תהליך התאמת מלל בשפה אנושית לשיטת כתב שאינה שייכת לשפה, תוך שימוש בחוקים מסוימים, כך שניתן יהיה לשחזר את הגיית המלל מקריאת הכתוב גם מבלי לדעת לקרוא את השפה שבה המילה מדוברת. סוג אחד של תעתיק הוא תעתיק אותיות, או טרנסליטרציה, שבו כל אות או סימן בכתב של שפת המקור מוחלפים באות או סימן תואמים קבועים בכתב היעד. ניתן לראות סוג זה של תעתיק כהתאמת שיטת כתיבה אחת לאחרת. סוג שני של תעתיק הוא תעתיק הגאים, או טרנסקריפטציה, שבו המילה נכתבת בשפת היעד בהתאם לאופן ההגייה. תעתיק מסוג זה שואף לכך שקורא התעתיק יוכל לבטא את המילה המתועתקת בצורה שתהיה ככל האפשר דומה לצורת המקור. בדרך כלל מועדף תעתיק הגאים, משום שתעתיק אותיות גורם להגייה הרחוקה לעיתים מהביטוי המקורי. בתרגומים הראשונים לעברית לספריו של הסופר מייקל קרייטון (Michael Crichton), תועתק שמו בטעות כ"מייקל קריצ'טון", וזו תוקנה בתרגומים מאוחרים יותר. הוא הדין באשר לסופר סטיבן קינג (Stephen King), ששמו תועתק בחלק מהספרים "סטפן קינג". פחות שפר גורלו של הסופר האיטלקי איטלו זבבו (Italo Svevo), שבתרגום הראשון לספרו, שנעשה מאנגלית (ולא משפת המקור, איטלקית), נכתב שמו "סבבו", וכך נכתב השם גם בכל תרגומיו הבאים. לעיתים תעתיק האותיות הופך לדומיננטי. את שם משפחתו של נשיא ארצות הברית אברהם לינקולן (Abraham Lincoln) מבטאים דוברי אנגלית "לינקן", אך דוברי עברית מבטאים זאת בהתאם לתעתיק האותיות, "לינקולֶן". כיוון שלשיטות כתב שונות ולשפות שונות יש מאפיינים פונולוגיים שונים, במקרים רבים לא ניתן לבצע תעתיק "מושלם", דהיינו, כזה שיאפשר לקורא בשפת היעד לבטא את המילה המתועתקת כמו בשפת המקור. לכן, העוסקים בתיעתוק נאלצים "להתפשר" מדי פעם ולוותר על הדיוק הלשוני, במקרים שבהם דיוק זה גורם להגייה פחות קרובה למקור על ידי קורא בשפת היעד. הפעלים גזורי השם תִּעְתֵּק וכן תֻּעְתַּק הם חידושיו של המילונאי ראובן אלקלעי, לפי הכתוב במילונו. פונולוגיה פונטיקה פונמה כתב תעתיק שמות לועזיים אלפבית פונטי בין-לאומי התעתיק מעברית ללועזית "כללי התעתיק", העברית, מחזור ס, חוברת א-ב, תשע"ב כללי התעתיק, באתר האקדמיה ללשון העברית עוזי אורנן, מבנה המילה והשתקפותו בניקוד ובתעתיק על התעתיק מעברית לכתב לטיני, העברית ס, חוברות א–ב (תשע"ב), עמ' 62–69, באתר האקדמיה ללשון העברית רונית גדיש, בין טרנסקריפצייה לטרנסליטרציה: התעתיק מעברית לאותיות לטיניות, העברית ס, א–ב (תשע"ב), עמ' 43–60 ראובן אלקלעי, מלון עברי שלם, כרך 3, הוצאת גליל, 1994
מערות ואני

מערות ואני (בגאורגית: ვანის ქვაბები; תעתיק עברי: ואניס קבַאבֳּבּי) הוא מכלול מערות ובו מנזר. הוא נמצא במחוז סאמצחה-ג'אוואחתי שבדרום גאורגיה, 27 ק"מ מאספינדזה, וליד עיר מערות מפורסמת יותר – ורדזיה. על גדות נהר הקורה. המערות חצובות ב-16 שכבות, כשהמערה המוקדמת יותר מתוארכת למאה ה-8. המנזר הורחב ביוזמת תמר מלכת גאורגיה. כמו בוורדזיה, המערות היו אמורות להגן מפני פולשים. הכנסייה בצורת כיפה – כנסיית גיאורגי הקדוש – נמצאת במרכז הקומפלקס. חומות הכנסייה הקטנה יותר הוקמה ב-1204, בשכבה העליונה של המערות. עליה מצויה הקדשה הכתובה בדיו על ידי אישה שהסתתרה שם, במחצית השנייה של המאה ה-15. הכתובת היא מובאה מתוך הפואמה של שותא רוסתוולי, עוטה עור הנמר. נפת אספינדזה מדיה וקבצים בנושא מערות ואני בוויקישיתוף ערך זה הוא קצרמר בנושא גאוגרפיה של גאורגיה ובנושא נצרות. אתם מוזמנים לתרום לוויקיפדיה ולהרחיב אותו.
ליאור ז'אן

ליאור ז'אן (נולד ב-21 באוגוסט 1986) הוא כדורגלן ישראלי המשחק בעמדת הבלם והקשר האחורי בקבוצת הפועל קריית אונו מליגה ב'. ז'אן החל לשחק בקבוצת הנערים של הפועל רמת גן, וכשהיה בן 14 עבר לקבוצות הנוער של מכבי תל אביב וזכה עימן באליפויות. ז'אן החל לשחק בקבוצת הבוגרים של מכבי תל אביב בשנת 2004, במשחק הדרבי נגד הפועל תל אביב. ז'אן המשיך לשחק בקבוצה והרבה לקחת חלק בהרכב הפותח עת ששיחק תחת המאמן טון קאנן, בשנת 2005. בעונה זו כבש ז'אן את שערו הראשון במדי הקבוצה. בעונת 2008/09 זכה עם הקבוצה בגביע הטוטו. ב-30 ביוני 2010 חתם ז'אן בבאקו, סגנית אלופת אזרבייג'ן, אך לאחר מספר ימים ביטל את חתימתו בכפוף לסעיף בחוזה שאיפשר לו לעשות כך. עד פתיחת עונת 2010/2011 בליגת העל נותר ז'אן ללא קבוצה, אך ב-1 בספטמבר חתם לעונה אחת בהפועל באר שבע. במשחקו הראשון בקבוצה כבש את שערו היחיד במדיה, במשחק מול מכבי חיפה. בעונת 2011/2012 חתם ז'אן בהפועל חיפה. עונה לאחר מכן שוחרר מהפועל חיפה ונשאר ללא קבוצה שוב עד שחתם בהפועל פתח תקווה מהליגה הלאומית. לקראת עונת 2013/2014 חתם ז'אן במכבי נתניה, לאחר שירדה לליגה הלאומית. בעונה זו הגיע עם הקבוצה לגמר גביע המדינה, והעפיל עמה בחזרה לליגת העל. לקראת עונת 2014/2015 חתם ז'אן במכבי יבנה מהליגה הלאומית, וערך את הופעת הבכורה ב-12 באוגוסט 2014 נגד הפועל ראשון לציון, במשחק שהסתיים בתיקו 0-0 במסגרת גביע הטוטו. הוא שיחק בקבוצה במשך שתי עונות, ורשם 46 הופעות ליגה בהן כבש שלושה שערים. לקראת עונת 2016/2017 הצטרף להפועל הרצליה מליגה א' צפון, אך שוחרר כבר בחודש נובמבר, אחרי שמונה מחזורים בלבד, על רקע אכזבת הקבוצה משחקניה הוותיקים והבכירים אותם החתימה בקיץ. לקראת עונת 2017/2018 הצטרף להפועל באקה אל-גרבייה. לז'אן 26 הופעות ושער אחד במדי נבחרת ישראל הצעירה, שבה היה גם קפטן. הוא שיחק בניצחון על נבחרת צרפת הצעירה, שהוביל להעפלתה של הנבחרת הצעירה לאליפות אירופה לנבחרות צעירות בשנת 2007, ואף שיחק בטורניר בהרכב הראשון. ליאור ז'אן, באתר ההתאחדות לכדורגל בישראל ליאור ז'אן, באתר Transfermarkt ערך זה הוא קצרמר בנושא כדורגלנים ישראלים. אתם מוזמנים לתרום לוויקיפדיה ולהרחיב אותו.
ניקולא בורבאקי

ניקולא בורבאקי (Nicolas Bourbaki) הוא שם עט שמאחוריו הסתתרה קבוצה של מתמטיקאים צרפתים במאה העשרים, שפרסמה, החל משנת 1935, סדרת ספרים שעסקו בהצגה קפדנית של המתמטיקה המודרנית. המשימה שנטלה על עצמה קבוצת בורבאקי הייתה לבסס את המתמטיקה על תורת הקבוצות, תוך הקפדה על פורמליות של ההוכחות, ובסך הכול יצאו במסגרת זו יותר משלושים ספרים. תפיסת העולם המתמטית של קבוצת בורבאקי זכתה להצלחה בצרפת ובארצות הברית. בבריטניה קידם השקפה דומה המתמטיקאי ג. ה. הארדי. הנה תיאורו של המתמטיקאי בנואה מנדלברוט לתפיסת עולם זו: התכונות הבולטות של תנועת בורבאקי היו: דבקות בסיסמה "אמנות לשם אמנות" וטישטוש מכוון של המקורות האינטואיטיביים או הפיזיקליים של הרעיונות המתמטיים — מחשבות, דצמבר 1979 ניקולא בורבאקי, השם שבחרו לעצמם חברי הקבוצה, הוא שמו של גנרל צרפתי שהובס במלחמת צרפת–פרוסיה. במשך תקופה ארוכה הקפידו חברי קבוצת בורבאקי להסתתר היטב מאחורי שם העט ולא להזדהות. בשנת 1949 כתב ראלף בואס מאמר ובו טען שבורבאקי הוא שם עט, ולא קיים אדם כזה. בתגובה כתב אנדרה וייל, שהתגלה מאוחר יותר כאחד מראשי הקבוצה, מכתב נרגז שבו הכחיש את דבריו של בואס. יתרה מזו, חברי קבוצת בורבאקי החלו להפיץ שמועות שבואס הוא שם עט, ולא קיים אדם כזה. לקראת סוף המאה העשרים נסדק מעטה הסודיות, ופורסמו שמותיהם של חברי הקבוצה. פעילות הקבוצה הייתה מתמשכת, וניתן למנות דורות אחדים של מתמטיקאים שפעלו מאחורי השם ניקולא בורבאקי. אנרי קרטן קלוד שבלי ז'אן קולון ז'אן דלסאר ז'אן דיידונה שארל ארסמן רנה דה פוסל שולם מנדלברוט אנדרה וייל לורן שוורץ ז'אן-פייר סר אלכסנדר גרותנדיק סמואל איילנברג סרז' לאנג רוז'ה גודמאן מדיה וקבצים בנושא ניקולא בורבאקי בוויקישיתוף ליאו קורי (Leo Corry), Mathematical Structures from Hilbert to Bourbaki, The Evolution of an Image of Mathematics אתר האינטרנט הרשמי של ניקולא בורבאקי (בצרפתית) אתר האינטרנט הרשמי של ניקולא בורבאקי (בגרמנית) אתר האינטרנט הרשמי של ניקולא בורבאקי (באנגלית) אתר האינטרנט הרשמי של ניקולא בורבאקי (בספרדית) ניקולא בורבאקי, ברשת החברתית Goodreads ניקולא בורבאקי, באתר MacTutor (באנגלית) ניקולא בורבאקי, באתר dblp ניקולא בורבאקי, באתר PlanetMath המתמטיקאי הדגול שמעולם לא התקיים, סרטון בערוץ "TED-Ed", באתר יוטיוב ניקולא בורבאקי, באתר אנציקלופדיה בריטניקה (באנגלית)
אלן בנט

אָלן בֵנְט (באנגלית: Alan Bennett; נולד ב-9 במאי 1934) הוא סופר, מחזאי ושחקן אנגלי. בנט נולד בלידס להורים קשי יום, אביו קצב ואמו עקרת בית. בילדותו אהב שפות ולמד רוסית בבית ספר צבאי לשפות, דרכו התקבל בבגרותו לאוניברסיטת קיימברידג'. בהמשך עבר ללמוד היסטוריה באוניברסיטת אוקספורד, שם התמחה בהיסטוריה של ימי הביניים. לבסוף החליט שמסגרת אקדמאית איננה מתאימה עבורו ופנה לעולם הבידור. באוגוסט 1960 הצטרף בנט לפיטר קוק, ג'ונתן מילר ודאדלי מור ויחדיו העלו את הקברט הסאטירי "מעבר לשוליים". ההצגה הפכה את הרביעייה למפורסמת בין לילה וזכתה להופעות חוזרות בלונדון וניו יורק. בין יצירותיו הרבות מאז, סדרת המופת של מונולוגים לטלוויזיה "ראשים מדברים", המחזה הקומי "הזין של קפקא" (1986), המחזה "טירופו של המלך ג'ורג' השלישי" (1991) והתסריט לסרט המבוסס עליו "טירופו של המלך ג'ורג'" (1994), התסריט לסרט "זקוף ת'אוזן" (1987) וכן סיפורים קצרים רבים. בנט זכה בפרס טוני על ההצגות "Beyond the Fringe" ‏(1963) ו"נערי ההיסטוריה" (2006). כל כללי הטקס, שלושה סיפורים, תרגמה קטיה בנוביץ', הוצאת אחוזת בית, 2006. הקוראת המלכותית, תרגם יואב כ"ץ, הוצאת ידיעות ספרים, 2008. מדיה וקבצים בנושא אלן בנט בוויקישיתוף אלן בנט, ברשת החברתית Goodreads אלן בנט, במסד הנתונים הקולנועיים IMDb (באנגלית) אלן בנט, באתר AllMovie (באנגלית) אלן בנט, במסד הנתונים הקולנועיים KinoPoisk (ברוסית) אלן בנט, באתר MusicBrainz (באנגלית) אלן בנט, באתר Discogs (באנגלית) אלן בנט, באתר Songkick (באנגלית) ירון פריד, הוא גאון, באתר ynet, 12 בספטמבר 2006 שהם סמיט, על 'הקוראת המלכותית', באתר הארץ, 20 ביוני 2008 יאיר קדר, מזון מלכות, באתר ynet, 22 ביוני 2008 לילך וולך, הלך לחפש אתונות, באתר ynet, 9 ביולי 2008 עופרה עופר אורן, "הקוראת המלכותית": מדוע אסר פיליפ על המלכה אליזבת לקרוא ספרים?, בבלוג "סופרת ספרים", 7 במרץ 2021 אלן בנט, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עצרת החיות

עֲצֶרֶת הַחַיּוֹת (בגרמנית: Die Konferenz der Tiere) הוא ספר מאת הסופר אריך קסטנר, אשר נכתב בשנת 1949 ואויר בצבע בידי ולטר טריר. הספר מתאר כיצד החיות, שקצה נפשן ממלחמות בני האדם, מכנסות עצרת, שתביא לשלום ולאחוה בין העמים, תחת המוטו: "למען הילדים". בספר מתואר ארגון ומהלך עצרת החיות שמתרחשת במקביל לעצרת "שלום" של בני האדם, שכל מטרתה תככים ומלחמות. הספר נכתב כארבע שנים לאחר תום מלחמת העולם השנייה, ומשקף את תחושתו של קסטנר ביחס לחוויה זו. המבוגרים מתוארים בספר כמקור הרוע והאיוולת בעולם, והילדים הם קורבנם, ורק החיות המתוארות כמבוגרים כפי שהיו צריכים להיות, מסוגלות להושיעם. למרות הנושא הטעון, הספר רצוף בסיפורים ובדמויות משנה משעשעות. והאופן שבו החיות משכנעות את המבוגרים לחדול ממלחמות, הוא על ידי שורה של מעשי קונדס. הספר תורגם לעברית בשנת 1958 על ידי מרים ילן-שטקליס, בהוצאת אחיאסף. בשנת 2019 יצא לאור תרגום חדש לעברית, על ידי מיכאל דק, אף הוא בהוצאת אחיאסף. עופרה רודנר, "עצרת החיות": המניפסט הפציפיסטי של אריך קסטנר נותר רלוונטי להכעיס, באתר הארץ, 6 ביוני 2019
ישיבת הרעיון היהודי

ישיבת הרעיון היהודי היא ישיבה גבוהה שהוקמה בירושלים על ידי הרב מאיר כהנא ומזוהה עם דרכו. הישיבה החלה כישיבה תיכונית, אך כיום היא ישיבה גבוהה המונה כ-30 תלמידים, חלקם במסלולי הסדר, וחלקם בוגרי שירות צבאי. הישיבה הוקמה בשנת 1987 בירושלים בידי הרב כהנא. בראש הישיבה עומד הרב יהודה קרויזר, רב היישוב מצפה יריחו. בנו של הרב כהנא, הרב בנימין זאב כהנא הי"ד למד בישיבה עם פתיחתה ואף לימד בה מספר שנים. לאחר מכן פתח שלוחה נוספת בכפר תפוח בשומרון. במחזור הראשון של הישיבה למדו גם מיכאל בן-ארי, נעם פדרמן ונתי עוזרי. לאחר רצח כהנא חל פיצול בתנועה ובנו בנימין זאב, שהקים את כהנא חי, הקים ישיבה בשם זהה בכפר תפוח, והישיבות פעלו במקביל. בשנים 2004–2005 מושבה של הישיבה היה בגבעה באזור כפר תפוח. בישיבה מתקיימות אזכרות לרב כהנא, לבנו הרב בנימין זאב, ולבוגר הישיבה נתי עוזרי שנרצח בפיגוע. אחד מבוגרי הישיבה הבולטים הוא ח"כ והשר לביטחון לאומי איתמר בן גביר. בישיבה שמים דגש על ממלכתיות וחיבור לממסד לצד דרישה והתקדמות לבניין ארץ ישראל, וקידום ריבונות. ישיבת הרעיון היהודי, סרטונים בערוץ היוטיוב ישיבת הרעיון היהודי, באתר "גיידסטאר ישראל" ישיבת הרעיון היהודי (תפוח), דף שער בספרייה הלאומית שימו לב להרצליך, חדשות, 16 בנובמבר 1990 מתוך זו ארצנו: מסע בעקבות מגילת העצמאות, 29 באפריל 2009, אתר nrg אפרת וייס, מצפה יריחו באבל: התאונה קטפה ארבעה בנים, באתר ynet, 11 בנובמבר 2007 רועי שרון, זו ארצנו: מסע בעקבות מגילת העצמאות, באתר www.makorrishon.co.il, ‏29/4/2009 ערך זה הוא קצרמר בנושא ישיבות. אתם מוזמנים לתרום לוויקיפדיה ולהרחיב אותו.
פאק (ירח)

פאק (באנגלית: Puck) הוא ירח של אורנוס. הוא נתגלה על ידי וויאג'ר 2 ב-1985. מעט ידוע עליו מלבד מסלולו, גודלו, והאלבדו הכהה שלו. הירח, כמו ירחים אחרים של אורנוס, קרוי על שמה של דמות מהמחזה "חלום ליל קיץ" של ויליאם שייקספיר, שבו פאק הוא שדון שובב היוצא לשוח בלילות עם הפיות. מדיה וקבצים בנושא פאק בוויקישיתוף ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
צליחת תעלת סואץ

האם התכוונתם ל... מבצע באדר – צליחת תעלת סואץ על ידי צבא מצרים בתחילת מלחמת יום הכיפורים מבצע אבירי לב – צליחת תעלת סואץ על ידי צה"ל במלחמת יום הכיפורים
צליחת התעלה

האם התכוונתם ל... מבצע באדר – צליחת תעלת סואץ על ידי צבא מצרים בתחילת מלחמת יום הכיפורים מבצע אבירי לב – צליחת תעלת סואץ על ידי צה"ל במלחמת יום הכיפורים צליחת תעלת למאנש – צליחה בשחייה של תעלת למאנש, כאתגר ספורטיבי
גן העצמאות

האם התכוונתם ל... גן העצמאות (ירושלים) – גן ציבורי בירושלים גן העצמאות (תל אביב) – גן ציבורי בתל אביב גן העצמאות (חדרה) – גן ציבורי בחדרה פארק יד לבנים (נקרא גם "גן העצמאות") – גן ציבורי בפתח תקווה
קונסטנטין דניאל רוזנטל

קונסטנטין דניאל רוזנטל (ברומנית: Constantin Daniel Rosenthal;‏ 1820 – 23 באפריל 1851), צייר ומהפכן יהודי רומני שנולד בהונגריה, בפשט (לעתיד חלק מבודפשט), באימפריה האוסטרית. הצייר רוזנטל השתתף יחד עם שני יהודים אחרים, הצייר ברבו איסקובסקו והבנקאי הילל מנוח, במהפכת 1848 ברומניה. ציוריו כגון "רומניה מהפכנית" ו"רומניה מנתצת את אזיקיה בשדה החירות" שיקפו את הלאומיות הרומנית. ב-1847 בעת שהותו בפריז התנצר ושינה את שמו לקונסטנטין מתוך הערצה לידידו הרומני, קונסטנטין א. רוסטי. עם דיכוי מהפכת 1848-1849 בנסיכויות הרומניות ודיכוי המהפכה ההונגרית על ידי הצבא הרוסי, נמלט לפריז. מפריז יצא בשליחות סודית אל טרנסילבניה, שם נעצר על ידי השלטונות ההונגרים, שקיבלו מידע עליו משלטונות צרפת שקראו את מכתביו, ונכלא בפשט. בהיותו בחקירה בבית הסוהר החליט רוזנטל להתאבד והוציא את החלטתו לפועל, כדי לא להלשין על חבריו. גרסה אחרת טוענת שהוא עונה למוות, לכן לא הוחזרה גופתו למשפחתו. רוזנטל השתייך לבונים החופשיים ובפרסומיהם הם מתגאים בכך. בין ציוריו של רוזנטל: "רומניה מהפכנית" "רומניה מנתצת אזיקיה בשדה החירות" "אישה על ספה" "מעמד ליד הבאר" "אלנה נגרי - פורטרט" "אנקה מנו - פורטרט" מדיה וקבצים בנושא קונסטנטין דניאל רוזנטל בוויקישיתוף מאמר על הציירים היהודים ברומניה(הקישור אינו פעיל) (ברומנית) ציור של רוזנטל במוזאון הלאומי לאומנות של רומניה, בבוקרשט
ישפה

יָשְׁפֵה (או בלעז: Jasper) היא האבן השלישית בטור הרביעי בחושן הכהן הגדול, והיא מיוחסת לשבט בנימין. הישפה היא אבן בצבע אדום חום וללא זוהר. וְהַטּוּר, הָרְבִיעִי--תַּרְשִׁישׁ וְשֹׁהַם, וְיָשְׁפֵה; מְשֻׁבָּצִים זָהָב יִהְיוּ, בְּמִלּוּאֹתָם. — ספר שמות, פרק כ"ח, פסוק כ' בְּעֵדֶן גַּן-אֱלֹהִים הָיִיתָ, כָּל-אֶבֶן יְקָרָה מְסֻכָתֶךָ אֹדֶם פִּטְדָה וְיָהֲלֹם תַּרְשִׁישׁ שֹׁהַם וְיָשְׁפֵה, סַפִּיר נֹפֶךְ, וּבָרְקַת וְזָהָב; מְלֶאכֶת תֻּפֶּיךָ וּנְקָבֶיךָ בָּךְ, בְּיוֹם הִבָּרַאֲךָ כּוֹנָנוּ. — ספר יחזקאל, פרק כ"ח, פסוק י"ג ומפתח על האבנים שמות השבטים כתולדותם--ונמצא כותב על האודם ראובן, ועל ישפה בנימין; וכותב בתחילה למעלה מראובן אברהם יצחק ויעקוב, וכותב למטה מבנימין שבטי יה--כדי שיהיו כל האותיות מצויות שם. — ספר עבודה, הלכות כלי המקדש והעובדים בו ט', ז' בנימין על ישפה, והיא כלולה מגונים הרבה אדמה שחורה ירוקה. וסגלתה לעצור הדם, ונתנה לבנימין לפי שנשתנה לבו לגונים הרבה, וחשב מחשבות במכירתו של יוסף אם יגלה הדבר לאביו אם לא ואף על פי כן נתגבר על יצרו והיה מעצר לרוחו ולא גלה לאביו, כמו שעוצרת את הדם, ונקרא ישפה שתי מלות יש פה, וזה יורה מעלתו שאף על פי שהיה לו פה והיה לו לגלות שתק ולא גלה (ע"כ דברי רבינו בחיי) — הרב אליהו הכהן, מדרש תלפיות תרגום ירושלמי קורא לישפה "מרגלא" וגם בשמות רבה היא נקראת "מרגליטוס". על פי מקורות אלה בעצם מדובר במרגלית, פנינה שמקורה בצדפות מן הים. אצל יוסף בן מתתיהו ב"מלחמת היהודים" מתורגמת ישפה ל-Chrisolitos אוליבין, וב"קדמוניות היהודים". Beryllion (בריל) מופיע גם בתרגום וולגטה. תרגום אונקלוס קורא לה "פנטירי", כלומר "נמר", ורומז בכך שמדובר באבן צהובה, ייתכן שהליודור או אוליבין. פליניוס הזקן מזהה את הישפה עם ג'ספר. קרבה אטימולוגית לשמות בשפות רבות, מניחה זיהוי זה בסבירות גבוהה: Jasper באנגלית Jaspis ביוונית Iaspis בלטינית יַסְפּוּ באכדית יַשֻׁם בפרסית יַשְׁבֻּ ויַשְׁפֻן בערבית яшма (Yashma)‎ ברוסית על פי פרשנות המהר"ל בספרו "נצח ישראל" (נא), לתלמוד בבלי (בבא בתרא עה א), ישפה הגוון שלו דומה לאש, ולכן הוא צריך להיות מזוהה עם ג'ספר. מכון המקדש מזהים את האבן עם אופאל. פנינה אוליבין הליודור ישפה אופאל דמה בן נתינה מ' סברדמיש וא' משיח, אבני חן, הוצאת מדע אבנים יקרות עולם התנ"ך, ספר שמות, הוצאת דודזון-עתי מדיה וקבצים בנושא ישפה בוויקישיתוף אודות תרגום שמות אבני חן ישפה, באתר אנציקלופדיה בריטניקה (באנגלית) לחצו כדי להקטין חזרה לחצו להגדלה
שבו

שְׁבוֹ היא האבן השנייה בטור השלישי בחושן של הכהן הגדול, והיא מיוחסת לשבט נפתלי או לשבט גד. וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה. — שמות כ"ח, י"ט וְהַטּוּר, הַשְּׁלִישִׁי--לֶשֶׁם שְׁבוֹ, וְאַחְלָמָה. — שמות ל"ט, י"ב נפתלי על שבו, ונקרא טוּרְקִיזָ"א, והפרסיים מתמידים לנושאה. וכן תרגומו טַרְקִיָּא (יוד דגושה) וסגלתה שמושבת האדם על הרכב ומצלחת אותו בעניין הרכיבה כל ימיו ולכן נקרא שבו, ועל שהיא מחברת אותו אל הרכב נתנה לנפתלי שהוא לשון חיבור על שם נפתולי אלהים נפתלתי." — הרב אליהו הכהן, מדרש תלפיות - לפי רבינו בחיי מאחר שאין במקורות פרטים מזהים לאבני החושן, הרי שאין לדעת לאיזו אבן חן התכוונו ואפילו מה היה צבעה. תרגום אונקלוס מתרגם טרקיא, כלומר טורקיז בתרגום ירושלמי מתורגמת שבו ל'כירזלין. ככל הנראה שם זה הוא שיבוש של השם הארמי כדכודין, כלומר כדכוד שזהותה אינה ברורה. יוסף בן מתתיהו בוחר לתרגמה דווקא כאמתיסט. בשמות רבה מופיע התרגום אגט. תרגום המלך ג'יימס גורס אף הוא אגט. גם בתרגום התנ"ך של ה-Jewish Publication Society of America משנת 1917 מתורגמת שבו לאגט. מכון המקדש מזהים את האבן עם אגט אפור. טורקיז אמתיסט אגט מ' סברדמיש וא' משיח, אבני חן, הוצאת מדע אבנים יקרות עולם התנ"ך, ספר שמות, הוצאת דודזון-עתי אודות תרגום שמות אבני חן לחצו כדי להקטין חזרה לחצו להגדלה
רוברט בירד

רוברט בירד (באנגלית: Robert Byrd; ‏20 בנובמבר 1917 – 28 ביוני 2010) היה פוליטיקאי אמריקאי, שכיהן כסנאטור מטעם המפלגה הדמוקרטית מאז ינואר 1959 ועד פטירתו ב-2010 כשהוא מייצג את וירג'יניה המערבית. כיהן בין היתר כמנהיג הרוב בסנאט בשתי קדנציות נפרדות, בין השנים 1977-1981 ובין השנים 1987-1989. בין שתי קדנציות אלה כיהן כמנהיג מפלגת המיעוט בסנאט. תקופת כהונתו בסנאט (51 שנים) הייתה הארוכה ביותר בהיסטוריה של ארצות הברית ותקופת כהונתו בקונגרס בכלל (57 שנים) הייתה הארוכה ביותר עד שנת 2013, בה ג'ון דינגל עקף אותו וכיהן עד שנת 2015, ובסה"כ 59 שנים. נולד בצפון קרוליינה. בטרם נבחר לחבר בסנאט כיהן שלוש קדנציות (1953–1959) בבית הנבחרים של ארצות הברית כנציג מדינת וירג'יניה המערבית. בצעירותו היה חבר בארגון הגזעני הקו קלוקס קלאן וב-1964 בהיותו חבר הסנאט, התנגד לחוק זכויות האזרח והיה חבר מרכזי בפיליבסטר ממושך של סנאטורים דרומיים על מנת לעכב את קבלתו. בין 1971 ל-1977 כיהן כמצליף הסיעה הדמוקרטית בסנאט, ובין 1977 ל-1989 היה מנהיג הדמוקרטים בסנאט כמנהיג הרוב או המיעוט לסירוגין, ונודע בשליטתו בתקנות הסנאט ובניצולן לטובתו. בשנת 1976 התמודד בבחירות המקדימות של המפלגה הדמוקרטית בניסיון לזכות במועמדותה לנשיאות ארצות הברית אך זכה להצלחה מועטה מאוד. בשנים 1989–1995, 2001–2003 ו-2007–2010 כיהן כנשיא הזמני של הסנאט מתוקף היותו הסנאטור הוותיק ביותר מסיעת הרוב. מת בגיל 92. מדיה וקבצים בנושא רוברט בירד בוויקישיתוף רוברט בירד, הסנאטור הוותיק ביותר, מת, באתר nrg‏, 28 ביוני 2010 רוברט בירד, באתר המדריך הביוגרפי של הקונגרס של ארצות הברית (באנגלית) רוברט בירד, באתר "Find a Grave" (באנגלית) רוברט בירד, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
נריקלה

נָרִיקָלָה (בגאורגית: ნარიყალა) היא מצודה עתיקה, המשקיפה על טביליסי, בירת גאורגיה, ועל נהר הקורה. המצודה מורכבת משני אגפים מוקפים בחומה, בראש מדרון תלול, בין אמבטיות גופרית, לבין הגנים הבוטניים של טביליסי. בחצר התחתונה, שוחזרה, כנסיית ניקולאס הקדוש. המצודה הוקמה על ידי הפרסים הסאסאנים, במאה הרביעית, כנארי קלה שמשמעותה "המצודה הבלתי חדירה". בגאורגית היא נקראה בתחילה שׁוּריס ציחֶה שמשמעותה "מצודת הקינאה"). המצודה נבנתה על גבעה המשקיפה על נהר הקורה. מקום בו עברו הדרכים מאירופה להודו, והדרך שהובילה מהרי הקווקז דרומה. במחצית השנייה של המאה החמישית חוזקו חומות המצודה על ידי המלך האיברי, וחטנג גורגסלי. החל מהמאה השביעית ועד למאה האחת עשרה הייתה המצודה בשליטת ערבים, שהרחיבו אותה משמעותית. הם הקימו מגדל בשם "שאכּתאכּי", ששימש כמצפה כוכבים אסטרונומי עד למאה הארבע עשרה. עם כיבוש טביליסי על ידי מלך הממלכה הגאורגית המאוחדת, דוד הבנאי (1089-1125), בשנת 1122, עוברת המצודה לשליטה גאורגית ומתחזקת שוב על ידי דוד הבנאי. עם הפלישה המונגולית לגאורגיה עברה השליטה על המצודה לידי המונגולים שהחליפו את שמה ל: נארין קלה (בעברית: "המצודה הקטנה"). ובמאה השש עשרה עברה המצודה לשליטת האימפריה הספווית. כאשר במאה השבע עשרה נהרסת על ידי הטורקים לאחר מצור. הם הקימו במקום מגדל מרובע ששימש כבית כלא. רוב הביצורים ששרדו מתוארכים למאות השש עשרה והשבע עשרה. בשנת 1827, חלקים מהמצודה ניזוקו על ידי רעידת אדמה והתמוטטו. על פי גרסה אחרת הפך המגדל למחסן לנשק ולחומרי נפץ, שמאוחר יותר התפוצצו. באותה תקופה הייתה גאורגיה חלק מהאימפריה הרוסית, ולמצודה לא הייתה משמעות צבאית. כתוצאה מכך לא שוקמה המצודה. מדיה וקבצים בנושא נריקלה בוויקישיתוף נריקלה, (אנגלית) נריקלה, (גרמנית)
מקסימיליאן הראשון

האם התכוונתם ל... מקסימיליאן הראשון, קיסר האימפריה הרומית הקדושה – קיסר האימפריה הרומית הקדושה משנת 1487; בנו של הקיסר פרידריך השלישי, מבית הבסבורג מקסימיליאן הראשון, קיסר מקסיקו – קיסר האימפריה המקסיקנית השנייה בשנים 1864–1867 מקסימיליאן הראשון, הנסיך הבוחר מבוואריה – שלט בשנים 1597–1651 מקסימיליאן הראשון יוזף, מלך בוואריה – הנסיך הבוחר מבוואריה 1795–1805 ומלך בוואריה 1806–1825